Ազատ Ենգիբարյան

Ազատ Ադիբեկի Ենգիբարյան (), հայ ախտաբան, ֆիզիոլոգ։ Բժշկական գիտությունների դոկտոր (1986), պրոֆեսոր (1989)։

Կենսագրություն 
1970 թվականին ավարտել է Երևանի բժշկական ինստիտուտը։ 1990-1997 թվականներին եղել է նույն ինստիտուտի մանկաբուժության ֆակուլտետի դեկանը, 1998 թվականից՝ Երևանի պետական բժշկական համալսարանի գիտքարտուղար։ 1985 թվականից անդամակցել է Խորհրդային Հայաստանի ախտաբան-ֆիզիոլոգների ընկերությանը, 1989 թվականից Հայաստանի կենսաբանների ընկերության նախագահ, 1997 թվականից՝ Ռուսաստանի Դաշնության էկոլոգիայի ակադեմիայի ակադեմիկոս։

Աշխատանքները վերաբերում են ինֆարկտի ժամանակ կենդանիների սրտամկանում ձևաբանաֆիզիոլոգիական և կենսաքիմիական տեղաշարժերին։

Երկեր 
 Ընդհանուր և բժշկական պարազիտոլոգիայի համառոտ դասընթաց, Երևան, 1993 թ.: (համահեղինակ)
 Բժշկական կենսաբանություն և գենետիկա, Երևան, 2000 թ.:
 Բժշկական կենսաբանության և գենետիկայի համալիր ձեռնարկ, 2004 թ.:
 Комбинированная антиоксидантотерапия при коронароокклюзионном инфаркте миокарда, Е., 1994: (համահեղինակ)

Ծանոթագրություններ 

Հայ ախտաբաններ
Բժշկական գիտությունների դոկտորներ
Հայ պրոֆեսորներ
Հայ ֆիզիոլոգներ